CELEX: 32016D0884
Language: lv
Date: 2016-06-01 00:00:00
Title: Komisijas Īstenošanas lēmums (ES) 2016/884 (2016. gada 1. jūnijs), ar kuru attiecībā uz piemērošanas periodu groza Īstenošanas lēmumu 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle) (izziņots ar dokumenta numuru C(2016) 3181) (Dokuments attiecas uz EEZ)

3.6.2016   
            
            
               LV
            
            
               Eiropas Savienības Oficiālais Vēstnesis
            
            
               L 146/29
            
         KOMISIJAS ĪSTENOŠANAS LĒMUMS (ES) 2016/884
   (2016. gada 1. jūnijs),
   ar kuru attiecībā uz piemērošanas periodu groza Īstenošanas lēmumu 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle)
   
      
         (izziņots ar dokumenta numuru C(2016) 3181)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta i) punktu,
   tā kā:
   
               (1)
            
            
               Regulā (EK) Nr. 178/2002 ir noteikti vispārīgie principi, kas Savienības un valstu līmenī reglamentē pārtiku kopumā un jo īpaši pārtikas nekaitīgumu. Tajā paredzēti ārkārtas pasākumi, kurus Komisija veic, ja ir pierādījumi, ka no trešās valsts importēta pārtika var radīt nopietnu risku cilvēka veselībai.
            
         
               (2)
            
            
               Ar Komisijas Īstenošanas lēmumu 2014/88/ES (2) tika aizliegts līdz 2014. gada 31. jūlijam no Bangladešas importēt Savienībā pārtikas produktus, kuri satur beteļauga lapas vai sastāv no tām. Lēmums tika pieņemts pēc tam, kad ātrās brīdināšanas sistēmā pārtikas un barības jomā (RASFF) tika iesniegti daudzi paziņojumi par to, ka Bangladešas izcelsmes pārtikas produktos, kuri satur beteļauga lapas vai sastāv no tām, ir konstatēta dažādu salmonellas celmu, arī salmonella typhimurium, klātbūtne. Salmonella typhimurium celms cilvēku saslimšanas gadījumos ir otrais visbiežāk ziņotais serotips, un ir konstatēts, ka tam ir plaša izplatība Bangladešas izcelsmes pārtikas produktos, kuri satur beteļauga (Piper betle, plašāk pazīstams kā “betele”) lapas vai sastāv no tām. Kopš 2011. gada Apvienotā Karaliste ir ziņojusi par vairākiem salmonelozes uzliesmojumiem, kurus izraisījusi saindēšanās ar beteļauga lapām.
            
         
               (3)
            
            
               Ņemot vērā to, ka Bangladeša nespēja sniegt garantijas attiecībā uz beteļauga lapu importu Savienībā, un neraugoties uz Komisijas centieniem, Īstenošanas lēmumā 2014/88/ES noteiktais piemērošanas periods, kurā uz laiku pārtrauc importēt šos produktus, ar Komisijas Īstenošanas lēmumiem 2014/510/ES (3) un (ES) 2015/1028 (4) tika pagarināts attiecīgi līdz 2015. gada 30. jūnijam un 2016. gada 30. jūnijam.
            
         
               (4)
            
            
               Pārskatītais rīcības plāns, ko Bangladeša iesniedza 2015. gada augustā, bija nepilnīgs. Tajā nebija nekādu garantiju par tā faktisku piemērošanu un izpildi. Minētā rīcības plāna efektivitāti neapliecināja arī jaunā informācija, ko Bangladeša iesniedza 2016. gada aprīlī. Joprojām ir spēkā Bangladešas 2013. gada maijā pašnoteiktais beteļauga lapu eksporta aizliegums. Tomēr šis aizliegums netiek pilnībā ievērots, un kopš tā pieņemšanas RASFF ir saņemti paziņojumi par 26 mēģinājumiem Savienībā importēt beteļauga lapas. Tāpēc Bangladešas sniegtās garantijas nav pietiekamas, lai novērstu būtisko apdraudējumu cilvēka veselībai. Šā iemesla dēļ būtu jāturpina ārkārtas pasākumi, kas noteikti ar Īstenošanas lēmumu 2014/88/ES.
            
         
               (5)
            
            
               Tāpēc Īstenošanas lēmuma 2014/88/ES piemērošanas periods būtu atkārtoti jāpagarina.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2014/88/ES 4. pantu aizstāj ar šādu:
   
      “4. pants
      Šo lēmumu piemēro līdz 2018. gada 30. jūnijam.”
   
   2. pants
   Šis lēmums ir adresēts dalībvalstīm.
   
      Briselē, 2016. gada 1. jūnijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 31, 1.2.2002., 1. lpp.
   
   
      (2)  Komisijas 2014. gada 13. februāra Īstenošanas lēmums 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle) (OV L 45, 15.2.2014., 34. lpp.).
   
      (3)  Komisijas 2014. gada 29. jūlija Īstenošanas lēmums 2014/510/ES, ar kuru attiecībā uz piemērošanas periodu groza Īstenošanas lēmumu 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle) (OV L 228, 31.7.2014., 33. lpp.).
   
      (4)  Komisijas 2015. gada 26. jūnija Īstenošanas lēmums (ES) 2015/1028, ar kuru attiecībā uz piemērošanas periodu groza Īstenošanas lēmumu 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle) (OV L 163, 30.6.2015., 53. lpp.).